Dette er et stigende tiltagende problem. Her kan man ikke umiddelbart rengøre sig ud af det opståede mølproblem. Dog udfører mange producenter varmebehandling af mel eller tørvarer, inden de sender disse videre mod slutbrugeren. Det er helt tydeligt, at hvor det ikke er foretaget, vil alle led gennem kæden opleve frømøl i større eller mindre grad. Lige fra lageret til supermarkedet og slutteligt hos forbrugeren. Derfor er det af allerhøjeste betydning for både kvalitet og omdømme, at man som producent tager ansvaret for at begrænse møl gennem leddene. De lave priser på råvarer har dog altid en indvirkning på disse tiltag. Bekæmpelse af frømøl i fødevarevirksomheder bør altid foretages af fagfolk. Chrisal Skadedyrsservice A/S har mange års erfaring med behandling lige fra de største møller ned til mellemstore producenter og slutteligt i detail. Med vores maskiner kan vi afdække og behandle store arealer på kort tid, så vi kan undgå produktionsstop og dermed et driftstab. Effekten er til at få øje på med det samme – nærmest inden vi forlader virksomheden, da døde møl vil ligge på alle flader. Mange vælger at gasse hele virksomheden. Dette er særdeles dyrt og koster flere gange mere end vores behandlinger med tågesprøjtning. Fordelen ved tågesprøjtning er, at man sikrer en langtidsvirkende effekt – helt op til 3 måneder. Ved gasning får man et kortvarigt og effektivt resultat – men altså ikke valuta for pengene, når næste levering af varer med møl kommer ind.